**TERMENI DE REFERINȚĂ**

**Echipă mobilă de experți pentru asistența persoanelor afectate de violența în familie**

**în localitățile de implementare ale HelpAge International în Moldova**

|  |  |
| --- | --- |
| Locul de muncă | Republica Moldova |
| Domeniul de referință | Asistența și combaterea violenței în familie asupra persoanelor în etate. Drepturile persoanelor în etate.  |
| Tipul contractului | Contract individual |
| Limbile solicitate | Română si rusă (obligatoriu) |
| Durata preconizată a sarcinii | Contractarea: un an, cu posibilitate de extindere, și perioadă de probă de o lună. Perioada preconizată de semnare a contractului 01 septembrie 2021.  |
| Nr. de consultanți în echipă  | 3  |

**Context și descriere generală**

Unul din domeniile de activitate a HelpAge International în Moldova este prevenirea și combaterea abuzului și violenței asupra persoanelor în etate. În cadrul proiectului proiectul ” Servicii mai incluzive de asistență și protecție a vârstnicilor din Moldova aflați la risc sau afectați de violență” finanțat de Republica Federală Germania (BMZ), HelpAge **își propune să colaboreze cu o echipă mobilă de specialiști în asistența victimelor violenței în familii și a membrilor lor**, identificați în cadrul activităților desfășurate de HelpAge International și a partenerilor locali de implementare, în scopul atenuării cazurilor de violență și a acumulării de bune practici în adresarea violenței în familie asupra persoanelor în etate.

În contextul îmbătrînirii demografice, promovarea ”îmbătrînirii active” a devenit prioritate a Guvernului, prin angajamentele asumate conform Planului Internaţional de Acţiuni privind Îmbătrînirea, adoptat la Madrid (din 2002), și anume ”*Direcţia prioritară 3: Crearea condiţiilor favorabile / Obiectivul I: Eliminarea tuturor formelor de neglijare, abuz şi violență asupra persoanelor în vârstă*”. Cu toate acestea, persoanele în vîrstă, fiind un grup afectat în mare parte de sărăcie, cunosc foarte puțin despre măsurile de protecție împotriva violenței și nu au bani pentru a apela la servii contra plată. Populația la general percepe perioada de bătrânețe și însuți persoanele în vîrstă, de multe ori greșit sau cu atitudine negativă, ceea ce înrăutățește și mai mult situația. Studiul ”Discriminarea, abuzul și violența asupra persoanelor vîrstnice” efectuat în 2015 de către HelpAge International și Centrul de Cercetări Demografice a identificat că 28,6% din persoanele în etate din Moldova s-au confruntat cu acte de abuz și violență, dintre care 24,8% din persoane în etate s-au confruntat cu violența în familie. Însă din considerentul că 53% dintre vîrstnicii victime nu au vrut să identifice agresorul, presupunem că prevalența actelor de violență în familie este mult mai înaltă în realitate. Abordarea acestei probleme trebuie să țină cont de anumite particularități:

* Vîrsta înaintată reprezintă un criteriu de vulnerabilitate în contextul violenței în familie, și în cazul persoanelor în etate. Studiul menționat anterior relevă faptul că bărbații în etate sunt **supuși în egală măsură ca și femeile vîrstnice la violența în familie.**

|  |  |  |  |
| --- | --- | --- | --- |
| Din total vîrstnici victime – 71% sunt femei | Violență psihologică și emoțională | Violență economică | Violență fizică |
| Femei (60+ ani) | 13,7% | 10,1% | 4,5% |
| Bărbați (60+ ani) | 14,2% | 10,9% | 4,2% |

* Fiecare a 3-ea (38,8%) persoană în etate identificată ca fiind victimă a violenței, nu a denunțat abuzatorul, iar cauzele sunt legate în cea mai mare parte de **stereotipuri și lipsă de informare**.
* Vîrsta înaintată vine cu **riscurile sale asociate stării de sănătate fizică și mintală**, care la moment nu sunt luate în considerație la procesul de identificare a victimelor violenței, la determinarea gradului lor de dependență față de alți adulți, și la stabilirea serviciilor de asistență potrivite.
* Serviciile de asistență și reabilitare pentru victimele violenței în familie la moment prevăd puține posibilități de încadrare a persoanelor în etate, și în mare parte, lipsește legătura cu serviciile medicale și sociale.

În acest context, **este necesar pe lîngă activitățile de informare, prevenire și referire a persoanelor în vîrstă, pe care le oferă proiectul, să primească și asistență psihologică, sociala și juridică primară și de reprezentare în instanță, alte suport, inclusiv monitorizarea parcursului cazurilor de violență,** pentru a identifica mai bine necesitățile acestui grup de persoane.

**OBIECTIVELE ȘI DESCRIEREA SARCINILOR**

Echipa mobilă de experți va lucra conform ghidajului Directorului HelpAge International și al Coordonatorului de Proiect. Consultanții vor avea studii și experiență profesională în unul sau mai multe domenii conexe prevenirii și combaterii violenței în familie, asistență juridică primară și de reprezentare în instanță, asistență psihologică și socială.

**Sarcina echipei mobile de experți** este (1) să călătorească în localitățile de implementare a proiectelor HelpAge International în cazurile cînd se solicită suport și asistență pentru persoane în vîrstă afectate de abuz și violență în familie; (2) să ofere suportul și asistența necesară persoanelor afectate de abuz și violență în familie; (3) să colaboreze la soluționarea cazurilor de abuz și violență în familie împreună cu echipa multidisciplinară locală (asistent social, lucrător social, primar, polițist, profesor, preot, etc) și cu ONGul local partener al HelpAge International; (4) să monitorizeze cazurile de abuz și violență în familie, inclusiv după soluționarea lor, prin evidența situației fiecărui caz într-un dosar și monitorizarea cazului; (5) să ofere alte recomandări părților implicate care sunt necesare bunei soluționări a eliminării violenței în familie în cazurile parvenite; (6) să completeze formulare de raportare a serviciilor și suportului prestat și să participe la ședințe de coordonare cu echipa HelpAge International.

Echipa mobilă de experți nu are rolul de a înlocui serviciile de prevenire, asistență și combatere a violenței în familie la nivel de comunitate, ci pentru a le completa și monitoriza mai aproape cazurile de violență în familie asupra persoanelor în vârstă, pentru obținerea unor practici de succes și date privind acest grup de populație. La fel, din considerentul că unele din motivele pentru care persoanele în etate nu se adresează serviciilor locale este comunitatea mică și interacțiunea zilnică a persoanelor din localitate, echipa mobilă de experți ar fi privită imparțial de către persoanele ce se adresează după suport.

În procesul de lucru, consultanții vor ține cont de modificările recente operate la legislația în domeniul prevenirii și combaterii violenței în familie, de rolurile și responsabilitățile specialiștilor din cadrul echipelor multidisciplinare, și de particularitățile și necesitățile specifice ale persoanelor în etate. Totodată, consultanții se vor informa despre studiile efectuate pentru Republica Moldova și despre abordări și metode eficiente aplicate cu succes de către alte țări la prevenirea, asistența și combaterea violenței asupra persoanelor în etate.

Echipa mobilă de experți va dispune de flexibilitatea de a călători lunar în localitățile țintă și la necesitate inclusiv în zilele de sîmbătă și duminică, conform disponibilității. În dependență de necesitate solicitantului componență echipei poate fi de la 1 pînă la 3 experți. În comunitate, echipa de experți va contacta de fiecare dată coordonatorul local al proiectului, cu care se vor coordona vizitele la persoanele asistate. Persoanele de la care echipa de experți va accepta să primească solicitări (email, apeluri telefonice) sunt doar acestea indicate mai jos:

* Renata Rusu, Asistent Administrare și Finanțe, HelpAge International, 060450560, 0 (22) 25098, renata.rusu@helpage.org;
* Cristina Putuntica, Coordonator de Proiect, HelpAge International, 079259027, 0 (22) 25098; cristina.putuntica@helpage.org;

**CERINȚE DE ABILITĂȚI ȘI EXPERIENȚĂ:**

* Disponibilitate de a efectua vizite în localitățile din cadrul proiectului (s. Cuizauca, s. Cinișeuți, s.Țareuca și or. Rezina din r. Rezina, s. Răspopeni și or. Șoldănești din r. Șoldănești, s. Zubrești din r. Strășeni, s. Donici și s. Mitoc din r. Orhei si or. Comrat) cît și alte localițăți la necesitate;
* Prestarea serviciilor de consiliere psihologică pentru victima vârstnică și membrii familiei (inclusiv alți actori ai actului de abuz);
* Prestarea asistenței juridice primare și specializate victimelor violenței, ce include și reprezentarea în instanțe de judecată la necesitate;
* Posibilitatea de a interveni în cel mai scurt timp la depistarea cazurilor de violență pentru a acorda suport în regim de urgență, cît și pe termen lung;
* Abilități de a interacționa cu specialiștii din comunitățile țintă care sunt responsabili de asistarea cazurilor de violență în familie (asistent social, polițist, primar, medic de familie, etc.);
* Abilități de a comunica conform eticii profesionale cu actorii actului de violență în familie, cu persoane vulnerabile, cu persoane în etate, fără a leza demnitatea lor;
* Abilitatea de monitoriza și documenta cazul pe parcursul duratei proiectului;
* Cunoașterea sistemului național de referire și a serviciilor existente pentru informare, asistența și reabilitarea victimelor violenței în familiei, cît și a martorilor și agresorilor implicați;
* Echipa mobilă de experți va lucra în bază de orar flexibil, fără lucru fix de oficiu, și este necesar de alocat timp pentru ședințe de coordonare între experți, inclusiv cu echipa de proiect.

Experții, parte din echipă, vor oferi asistență și suport de cea mai bună calitate posibilă persoanei în vîrstă afectată de violența în familie și membrii familiei acesteia, cu respectarea eticii profesionale, cu respectarea demnității persoanei asistate și păstrarea confidențialității. În scopuri de confidențialitate, în documente se va utiliza un nume aleatoriu, altul decît cel real și un număr de ordine, acordat dosarului cazului de violență în familie, pentru o mai bună respectare a confidențialității datelor personale.

Experții vor colabora la nivel local cu prestatorii de servicii din comunitate pentru buna soluționare a cazurilor de violență și va monitoriza situația pe tot parcursul contractării.

Pentru cazurile în care persoanele în etate au dificultăți de mobilitate sau sunt imobilizate la pat experții din echipa mobilă vor coordona suplimentar condițiile necesare pentru a asigura o asistență eficientă cu ONG-ul local și cu echipa HelpAge International.

Experții, parte a echipei mobile, vor călători cu transportul pus la dispoziție de HelpAge International, iar după caz, utilizarea altor mijloace de transport, poate fi discutată cu ambele părți.

**TERMENI DE REALIZARE**:

În cadrul contractului, se estimează că fiecare expert va călători 1-2 ori pe lună, însă cu flexibilitate, din cauza imposibilității cunoașterii cu precizie a necesităților beneficiarilor. Se solicită ca pentru o vizită în teritoriu să fie asistate nu mai puțin de două cazuri de violență în familie (persoane/familii). Se acceptă consultarea și asistarea pentru un singur caz de violență în familie doar în cazul în care este o urgență, argumentată de context, sau în care serviciile prestate necesită mai timp decît de regulă. La fel, experții vor avea ședințe de coordonare cu echipa HelpAge International pentru a discuta situația persoanelor în vârstă consultate de către experți, necesități identificate, recomandări pentru echipa de proiect, alte aspecte organizatorice. Se preconizează ședințe lunare.

Perioada de angajare: un an, cu posibilitate de extindere. Perioada de probă 1 lună.

**PRODUSELE FINALE / RAPORTARE:**

Fiecare expert, va raporta lunar, prin expedierea fișierelor personale ale persoanelor asistate către echipa de proiect, și o formă de raport lunar, anexată la contractul de prestări servicii.

La final de contract, fiecare expert, va depune către HelpAge International un raport final, în decurs de 2 săptămâni până la încheierea contractului de prestări servicii, împreună cu toate fișierele personale ale persoanelor asistate.

**MODALITATEA DE REMUNERARE:**

Achitarea pentru serviciile prestate se va face lunar, după prezentarea raportului lunar și a dosarelor personale a persoanelor asistate, în baza semnării actului de prestare a serviciilor. Plata serviciilor prestate se va face în lei moldovenești, prin transfer bancar, la datele indicate în contract, conform tarifelor: una zi de consultanță și asistență se va achita la tariful 1000 lei net, unde o zi de consultanță include și durata de timp pentru călătorie în localitatea țintă, indiferent de numărul de persoane consultate sau servicii prestate. Ședințele de coordonare lunare nu se includ în serviciile achitate.

**ALTE ASPECTE:**

În cadrul proiectelor HelpAge International în Moldova grup țintă este: orice persoană care are vîrsta de 55 ani și mai mult, care suferă de violență în familie, care este evaluată de către asistentul social ca fiind în situație dificilă sau de risc, sau care s-a adresat după suport echipei locale de implementare a proiectului. Suplimentar va fi agreat de către părți necesitatea acordării asistenței de către echipa mobilă în baza unei cereri adresate către HelpAge Interantional a persoanei ce solicită suport, sau conform altei modalități similare.